**HIRDETMÉNY**

A Budapesti Műszaki és Gazdaságtudományi Egyetem Építőmérnöki Kara meghirdeti az

**#építő250 motivációs ösztöndíjat a 2022/23 tanév őszi félévének második támogatási időszakára (2 hónap)**.

**Az ösztöndíj célja, hogy:**

* folyamatos teljesítményre ösztönözze a Kar alapképzésein részt vevő hallgatóit, ezáltal segítse a képzésben tapasztalt lemorzsolódás csökkenését;
* felkészítse a Kar hallgatóit különféle állami kiválósági ösztöndíjak megpályázására;
* hozzájáruljon a motivált, építőmérnöki szakma iránt elhivatott, magas színvonalú tudással rendelkező, végzett építőmérnökök számának a növeléséhez.

Az ösztöndíjat az alábbiak szerint hirdetjük meg az egyes évfolyamokon:

|  |  |  |  |  |
| --- | --- | --- | --- | --- |
|  | I. kategória | II. kategória | III. kategória | Összesen |
| 1. mintatantervi félév | 6 | 7 | 7 | 20 fő |
| 3. mintatantervi félév | 4 | 5 | 5 | 14 fő |
| 5. mintatantervi félév | 1 | 2 | 2 | 5 fő |

Az egyes kategóriákban havi 50, 36 és 24 ezer forintos ösztöndíjra lehet pályázni.

Az ösztöndíj feltételeit tartalmazó Dékáni Utasítás és a pályázati nyomtatvány elérhető az Építőmérnöki Kar honlapján.

**A pályázat beadásának módja:** elektronikusan az epito250@epito.bme.hu e-mail címen

**A pályázat beadásának határideje:** 2022. november 30.